U ya nga inwe ya thalutshedzo ye ra i wana hu pfala uri Tshikamuroho Ramavhoya o vha e ene mutuku. Huno Tshigevhedu Ramabulana o vha e ene muhulwane . Ramavhoya o do dzhena tshiduloni tshe tsha vha tshi si tshawe ngauri o vha a tshi funeswa nga mme awe. Izwo zwo ita uri hu vuwe khudano vhukati ha Ramavhoya na Ramabulana. Tshigevhedu Ramabulana o do pandelwa na vhathu vhawe. Ramabulana o do shavhela Lydenburg ha Langa. "Ndaa!", ndi ḽiḽa ipfi hafhu. "Nnḓaa!", ndi Vho Mulima Bioko Badugela vha tshi khou takuwa uri vha bvele nnḓa hune vha ḓo vhona mueni. Ngoho vha tshi vula vothi vha wana vhe vhaṱhannga vhavhili khevha. Vha saathu amba tshithu, muṅwe wa vhaḽa vhaṱhannga a mbo ḓi bva mulomo. "Ndi matsheroni", u khou ralo a tshi khou ṱamba zwanḓa nga muya. Vho Mulimavha mbo ḓi zwi pfa uri a si vhavenḓa havha vhaṱhannga. Nga tshenzhemo yavho, muthu ane a ri 'ro' a tshi ṱoḓa uri 'ḽo', a si Muvenḓa. A sa vha Mubeli izwo u bva nnḓa ha Afrika Tshipembe. "Ndi matsheloni avhuḓi", ndi Vho Mulimavho ḓi ima muṋangoni.